Me’n brembi d’auer vist ena catedrau d’Estrasbourg un relòtge tan naut coma ua casa de tres estatges, que tocaue era ora, qu’auie era bontat de tocar era ora, mès qu’eth sòn aspècte non indicaue qu’aguest siguesse eth sòn destin, e que dempús d’auer tocat es dotze deth dia o dera net, ei a díder, era ora deth solei e der amor, o era que volgatz, mostraue era lua e es esteles, era tèrra e eth mar, es audèths e es peishi, Febo e Febé, e ua catèrva de causes que gessien d’ua cavitat ena paret, e es dotze apostòls, e er emperaire Carles V, e Eponina e Sabino, sense compdar un molon de figuretes daurades tocant era trompeta.